
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL MENINIO ŽODŽIO KONKURSO ORGANIZAVIMO

2026 m. sausio    d. Nr. AT-
Šakiai

[bookmark: _Hlk155343663]Vadovaudamasis Lietuvos mokinių meninio skaitymo konkurso sąlygomis, patvirtintomis Lietuvos mokinių neformaliojo švietimo agentūros direktoriaus 2025 m. gruodžio 15 d. įsakymu Nr. R1-569 ,,Dėl Lietuvos mokinių meninio žodžio konkurso sąlygų patvirtinimo“, Mokinių dalykinių olimpiadų, konkursų ir kitų renginių nuostatų, patvirtintų Lietuvos Respublikos švietimo, mokslo ir sporto ministro 2020 m. gegužės 5 d. įsakymu Nr. V-663 ,,Dėl mokinių dalykinių olimpiadų, konkursų ir kitų renginių nuostatų patvirtinimo”, 9 punktu, 2026 m. Lietuvos mokinių dalykinių olimpiadų, konkursų ir kitų renginių grafiku, patvirtintu Lietuvos Respublikos švietimo, mokslo ir sporto ministro 2025 m. gruodžio 8 d. įsakymu Nr. V-1230 ,,Dėl 2026 m. Lietuvos mokinių dalykinių olimpiadų, konkursų ir kitų renginių grafiko patvirtinimo“, bei atsižvelgdamas į Lietuvos mokinių neformaliojo švietimo agentūros direktoriaus 2025 m. spalio 31 d. raštą Nr. R6-622 „Dėl Lietuvos mokinių meninio žodžio konkurso regionuose“ ir esant deleguojamų asmenų sutikimams:
1. N u r o d a u 2026 m. vasario 2 d. 10.00 val. VDU Šakių „Žiburio“ gimnazijoje vykdyti meninio žodžio konkurso rajono etapą.  
2. S u d a r a u konkurso organizavimo ir vertinimo komisiją:
Rima Rauktienė	– 	Šakių rajono savivaldybės tarybos Kultūros ir meno tarybos pirmininkė, komisijos pirmininkė;
Rasa Bublaitienė	–	VDU Šakių „Žiburio“ gimnazijos mokytoja ekspertė;
Rimutė Grušienė	– 	Šakių rajono savivaldybės administracijos Bendrųjų reikalų skyriaus vyriausioji specialistė;
Ingrida Jonuškienė	–	Šakių rajono savivaldybės viešosios bibliotekos Informacijos ir metodikos skyriaus vedėja;
Vilija Meškaitienė	–	Šakių „Varpo“ mokyklos mokytoja ekspertė.
3. S k i r i u savivaldybės administracijos Švietimo, kultūros ir sporto skyriaus vyriausiąją specialistę Ingridą Kasparavičienę meninio žodžio konkurso rajono etapo koordinatore.

